Paldies.
Vai tad tu nelūdzi olu kulteni?
Jā.
-Viss kārtībā. -Nav gan.
Tās ir vienkārši olas.
Mani tracina kas tāds.
-Olas? -Nē.
Ja cilvēki neveic labi savu darbu.
Viņai ir četri bērni un vīrs alkoholiķis.
-Viņa dara, ko var. -Kā tu zini?
Viņa katru svētdienu maksā manā kasē,
kliedz uz bērniem, dod man kuponu kaudzi.
Nevar nekad atrast savu "Costco" karti,
atļauju lietot manējo, lai viņa dabū atlaidi.
Mīļi.
-Varu tev ko pajautāt? -Nezinu. Vari?
-Atslābsti. Es protu gramatiku. -Tiešām?
Mēs neesam skolā.
Tad tu man uzdosi to jautājumu?
Kāpēc tik ilgi man neatbildēji?
Neapjautu, ka pagājis ilgs laiks.
Es pirms trim nedēļām tev aizsūtīju skaistu ziņu.
Pārbaudīju pareizrakstību un pārējo. Ne vēsts.
Un šodien pēkšņi tu man uzraksti un jautā, vai negribu pavakariņot.
Kas mainījās?
Man bija sūdīga diena.
Kas tajā bija tik sūdīgs?
Štats nolēma izpildīt manam klientam nāvessodu.
-Es nezināju, ka likums to vēl ļauj. -Jā.
Likums to ļauj 31 štatā. Un Ohaio ir viens no tiem.
Vai viņš bija nevainīgs?
Pat ja nebija, štatam nebūtu jālemj, vai viņam dzīvot vai mirt.
Man žēl.
Man arī.
Parasti es dotos mājās un iedzertu vientulībā glāzi vīna,
bet man negribējās būt vienai.
Šovakar.
Tev nav draugu vai ģimenes, kam piezvanīt?
Nē.
Tad tu vērsies pie "Tinder"?
Jā.
Kāpēc izvēlējies mani?
Patika tava fotogrāfija.
Smalki.
Tev bija skumja sejas izteiksme. Man kļuva tevis žēl.
Nolādēts.
-Negribēju, lai izklausās rupji. -Bet izklausījās.
Tētis mani nofotografēja.
Īstenībā man nav daudz manu bilžu.
-Kāpēc? -Es zinu, kā es izskatos.
Fotogrāfijas neliecina par patmīlību, tās ir tavas esamības pierādījums.
Mana ģimene zina, ka esmu.
Ar to ir gana.
Ēdīsi tos?
Vari ieēst.
Viņi šeit uzlej pareizo daudzumu mērces.
Tev tiešām patīk šī vieta, vai arī neko citu nevari atļauties?
Tā pieder melnajam.
Nav ko iebilst.
Zini, nav labi rakstīt un stūrēt.
Es nerakstu. Cenšos neapmaldīties.
Varu pateikt, kā aizbraukt uz manu māju.
-Atdod manu telefonu. -Atslābsti. Atdošu.
-Pateiksi, kur griezties? -Jā, tikai...
Rādīsi virzienu ar roku?
Es tev norādu, kur jābrauc.
Tev ir dziesmu izlase? Forši.
Nerakņājies manā telefonā.
Tev iepatikās "In a Sentimental Mood" pēc filmas "Love Jones"?
Es to zināju jau sen pirms filmas.
Nemelo.
Labi, pēc filmas noskatīšanās biju lielākā starā par to.
Novērtēju tavu godīgumu.
Kas notiks šovakar?
Šķiet, aizvedīsi mani un brauksi mājās.
Tu domāji, ka mums būs sekss?
Nē.
Nē...
Nē.
Oho.
Domāju, ka patusēsim kopā.
Iepazīsimies labāk.
Nē, būs labi.
Brauciet malā.
Nolādēts.
Par tevi izdots apcietināšanas orderis?
Nopietni?
Vai ir?
Nē, nav izdots.
Vai mašīnā ir ieroči? Narkotikas?
Kabatas nazītis cimdu nodalījumā.
To drīkst.
Zinu.
Nogriezīsiet klusāk radio?
Nolaidiet roku.
Viņš to pacēla tāpēc, ka spīdināt viņam acīs.
Gribu redzēt, kas ir mašīnā.
Tikai mēs.
Vadītāja apliecību, tehnisko pasi.
Es... Es paņemšu savu maku.
Es redzu.
Jums visiem patīk vispirms šaut un pēc tam uzdot jautājumus...
Gribat man ko teikt?
Nē, negribu.
Zināt, kāpēc šovakar apturēju?
Nē, ser.
Neieslēdzāt pagrieziena rādītāju.
Un jūs arī nedaudz līkumojāt.
Vainīgs.
Nudien.
Nespēju noticēt.
Nomierinies.
Negribu šovakar nomirt.
Sapratu.
1104, dispečer.
Kas tev tur ir?
Divi braucēji. Vadītājs melnais vīrietis, pasažiere melnā sieviete.
Balta "Honda Accord". Numura zīme - "Uzticies Dievam".
Vadītājs neieslēdza pagrieziena rādītāju, līkumoja.
Iespējams, dzēris. Beidzu.
Vajag papildspēkus?
Nē.
Palūgšu izkāpt no mašīnas.
Drīkstu jautāt, kāpēc?
Nē, nedrīkstat.
Kāpiet laukā.
Aiziet.
Aizmugurē. Rokas uz mašīnas.
Jautāšu vienreiz: ir kas tāds, par ko man jāzina?
Nē, ser.
Aizliegtas vielas?
Nē, ser.
Un mašīnā?
Nē, ser.
Esat dzēris šovakar?
Nē.
Kas tur smieklīgs?
Es nedzeru.
Jūs varētu atvērt bagāžnieku?
Kāpēc?
Tāpēc, ka es palūdzu.
Tur ir tikai kurpju kastes.
Apskatīsimies.
Tur.
Ko vēlaties?
Jums ir kratīšanas orderis?
Viņš piekrita pārmeklēšanai. Nevajag orderi.
Kas ir tajās kastēs?
Kurpes.
Drīkstu apskatīties?
Labi.
Vai jūs varētu ātrāk?
Ko jūs teicāt?
Ir auksts.
Rokas aiz galvas, nogulieties zemē!
-Nopietni? -Pie velna, zemē!
Pie velna, zemē!
Kāpēc apcietināt?
Atpakaļ mašīnā, vai arī nonāksiet cietumā!
Esmu advokāte, vēlos zināt, kāpēc viņš tiek apcietināts.
-Ser, nevajag tā. -Kāpēc viņu apcietināt?
-Kā jūs sauc? -Atpakaļ mašīnā!
Jūsu žetona numurs?
Es neatkārtošu! Atpakaļ mašīnā!
-Kāp iekšā. Tiksim galā. -Kāpēc apcietināt?
-Ser, mums nevajag... -Kāds jūsu žetona numurs?
Bija pagrieziena rādītājs. Neesmu neko nodarījis.
Es ņemu savu telefonu.
-Rokas redzamā vietā! -Man ir tiesības nofilmēt apcietināšanu.
Es ņemu savu telefonu!
Rokas... Beidz pretoties!
Viss! Paliec uz zemes!
-Beidz! -Lūdzu, beidziet!
Beidz pretoties!
Nolādēts...
Beidz pretoties...
Beidz!
Tev viss labi?
Jā.
Kā tev?
Normāli?
Braucam.
Mēs nevaram viņu te atstāt.
Varam gan.
Nu braucam.
Nāc taču!
Man jāpiezvana tētim.
Velns, ko tu dari?
Nedrīkstam nevienam zvanīt. Viņi būs līdzzinātāji.
Varēji pateikt. Nu mums nav telefonu.
Telefons tik ļautu mūs izsekot.
-Tu ļoti asiņo. -Viss kārtībā. Knapi skāra ādu.
Velns! Kāpēc nepaliki mašīnā?
Tad tā ir mana vaina?
Ja es nebūtu izkāpusi, tu tagad būtu miris.
-Jāved tevi uz slimnīcu. -Nē!
Nedrīkstam. Brauc tik.
Ņem.
Apturi ar to asiņošanu.
Velns.
Ja nu viņam bija ķermeņa kamera?
Vai arī kamera mašīnā?
Rādīs visās sūda ziņās.
Tāpēc mums jāturpina braukt.
Nevaram bēgt mūžīgi.
Es zinu!
Bet pagaidām jābēg, līdz izdomāsim labāku plānu.
Tad sāc mētāt idejas.
Kopš kura laika esmu atbildīgā par idejām?
Kopš pieņēmi lēmumu bēgt!
Mēs to lēmumu pieņēmām kopā.
Neatceros gan.
Pie velna.
Kur tu iesi?
Atradīšu kādu ar telefonu, piezvanīšu ģimenei.
Tad viņi zinās, kur mēs esam.
Lieliski.
-Un ja viņi mūs nogalinās? -Nerunā tā!
Nav garantijas, ka nenogalinās.
Esi melnais, kas nogalinājis kruķi un paņēmis viņa ieroci.
Es neesmu noziedznieks.
Tagad esi.
Es tik gribu braukt mājās
un satikt savu ģimeni.
Ja dosies uz policiju, tu vairs viņus nekad neredzēsi.
Mēs varam iet tikai uz priekšu.
Aiz muguras mūs nekas negaida.
Lūdzu.
Braucam tālāk.
Un tava ģimene?
Tev nav grūti viņus pamest?
Nē, nav.
Mēs nevaram vienkārši braukt. Jāizdomā, ko darīsim.
Labi. Labi, labi.
Braucam uz mana tēvoča māju.
Varam tur palikt pāris dienu un izdomāt, ko darīt tālāk.
Kur tavs tēvocis dzīvo?
Ņūorleānā.
Tas ir stundām tālu.
Tad mums jādodas.
Vari pagriezt to mēslu klusāk?
Tas vienīgais mani nomierina.
Es nespēju padomāt.
Man vienalga.
Neaiztiec manas mantas.
-Apturi. -Kāpēc?
Lai es varu izkāpt.
Tu nekur neiesi.
Mēs esam vienā laivā.
Kāpēc tu bremzē?
Beidzās degviela.
Kāpēc tu neko neteici?
Kā - kāpēc? Man prātā bija citas problēmas.
Mums jāaptur tā mašīna.
Cerams, būs melnie.
Tas ne vienmēr ir labi.
Problēmas ar mašīnu?
Jā, mums beidzās degviela.
Kundze, jums viss kārtībā?
Jā, es netīšām sagriezos.
Klau, varbūt kāpiet manā mašīnā?
Aizmugurējā sēdeklī ir aptieciņa.
Uz priekšu ir benzīntanks. Es aizvedīšu.
Mēs varam aiziet.
Nāciet. Es nekožu.
Es aizvedīšu.
Tiešām jums viss kārtībā?
Man viss ir labi.
Velns.
-Ko? -Ko?
Kaut kas nav labi?
Nē, es...
Nezināju, ka esat šerifs.
Jā, šodien nestrādāju.
Zināt?
Domāju, tālāk iesim kājām.
Nē. Tas būs mans šīsdienas labais darbs.
Jums viss kārtībā? Šķietat nervozi.
Nē, viss kārtībā. Nepareizi nogriezāmies un apmaldījāmies.
Kur mēs esam?
Te, draugi, ir Kentuki.
Neuztraucieties. Dabūsim jums degvielu, varēsiet braukt.
Kundze, kā jūsu kāja?
Daudz labāk. Paldies.
Degviela maksā naudu.
Sasodīts.
Atstāju mantas mašīnā.
Es arī.
Labi. Es samaksāšu.
-Paldies. -Liels paldies.
Tūlīt atgriezīšos.
482.
Tas ir 1107...
Jā, ser. Viņi apturējuši mašīnu... Jānobrauc vispirms gar turieni.
Labdien. Jums ir benzīnkannas?
Jā. Pirmā eja. Redzēsiet.
-Es gribētu šo pilnu. -10 dolāri.
Labi.
Slepkavība. Ohaio divi uzbrucēji sašāvuši un nogalinājuši policistu.
Aizdomās turamie: jauns melnais vīrietis un jauna melnā sieviete.
Sievieti policists ievainojis.
Aizdomās turamie ir bruņoti un bīstami.
Pēdējoreiz redzēti baltā "Honda Accord".
-Beidz drasēt. -Nespēju.
-Tu izskaties vainīgs. -Es esmu vainīgs.
-Esi bijis par kaut ko apsūdzēts? -Nē.
Tad tu neesi vainīgs.
Kāpēc viņš tā uz mums skatās?
Es nezinu.
Vai jums vajag vēl ko?
Tas būs viss?
Jā. Jā, tas... būs viss.
-Sēdies vadītāja krēslā. -Tu esi traka?
Domāju, viņš zina.
Velns!
Brauksiet prom bez manis?
Oho.
Kāpiet mašīnā.
Mierīgi.
Ko, pie velna?
Mierīgi.
Kāpiet iekšā.
Labi. Labi?
Es kāpju iekšā.
Mani sauc Edgars.
Visu mūžu esmu nodzīvojis Kentuki.
Pirms trim gadiem nomira mana sieva, es viens audzinu dēlu.
Viņam nav neviena cita.
Vērot, kā viņš aug, man bijusi lielākā laime.
Neuztraucieties. Es jūs nenogalināšu.
Tā ir taisnība? Nogalinājāt policistu?
Tā bija pašaizsardzība.
Tā varētu būt.
Daži mani darbabiedri arī vairākreiz pārkāpuši līniju.
Atver bagāžnieku.
-Kāpēc? -Dari to.
Kāpiet iekšā. Lūdzu.
Klau, es nezinu, kas notika.
Bet jums noteikti bija iemesls darīt to, ko jūs izdarījāt.
Lūdzu, ļaujiet man palīdzēt jums.
Kāpēc tā izdarīji? Viņš gribēja mums palīdzēt.
Viņš mums nepalīdzēs.
Tas ir viņu darbs - likt tev justies, ka viss būs kārtībā,
bet, kolīdz atzīsies, kļūsi par štata īpašumu.
Vai to tu gribi?
Tu gribi būt štata īpašums?
Nē.
Piebremzē.
Būs labi.
Negribu, lai mūs atkal aptur policija.
Man gribas ēst.
Man arī.
Piestājam pie kāda makdonalda.
Pretīgi.
Nav īstais brīdis būt izvēlīgiem.
Izdari tā vēlreiz.
Velns. Mums nav naudas.
Paskaties cimdu nodalījumā.
-Ir kaut kas? -Nē.
Tu tik paskaties.
Vareni.
Ei.
-Ko tu dari? -Atslābsti. Tikšu galā.
Sveiks. Gribi nopelnīt un par velti paēst?
Kur ir āķis?
Nav āķa, mazais.
Labi. Ko jūs gribat?
Tā, man dubulto čīzburgeru
ar 10 vistu nagetiem un saldskābo mērci.
Un man vistas sendviču bez garšvielām un mazos frī.
Atlikumu paturi.
Pēc tā visa daudz pāri nepaliks.
Tu ļoti skaļi ēd.
Sieviete, varbūt tā man pēdējā maltīte. Liec mieru.
Man ir grūti ēst, kad tu esi tik skaļš.
Nebiju dzirdējis, ka kāds nespētu ēst tāpēc,
ka viņam derdzas citu cilvēku ēšanas skaņa.
Zinu, dīvaini, bet mani tas tracina.
Kā tu izvairies no citu ēšanas skaņām?
Pārsvarā ēdu viena.
Nav pārsteigums.
Tev bail?
-Nē. -Tu melo.
Kā tu zini?
Pārāk ātri atbildēji.
Man šķita: drīza atbilde liecina, ka cilvēks saka patiesību.
Mans tētis teica: drīza atbilde liecina par gataviem meliem.
To labi zināt.
Kā tu zini, vai klienti stāsta patiesību?
Es nezinu.
Tad kā tu viņus aizstāvi?
Tas ir mans darbs.
Vai tu esi laba advokāte?
Es esmu izcila advokāte.
Kāpēc melnādainie vienmēr jūt vēlmi būt izcili?
Kāpēc mēs nevaram būt mēs paši?
Mums jābrauc.
Ei.
Vai tie esat jūs?
...nofilmēt apcietināšanu.
Nē. Tie neesam mēs.
Paga! Mans tētis grib ar jums runāt.
Paga, kur jūs braucat?
Velns!
Tēti!
-Ak dievs! -Tēti!
Sasodīts!
Ak dievs! Vecais, skaties, kur brauc.
-Piedod. Nepamanīju. -Gandrīz nogalināji manu tēti!
Satrieci manu slimo celi!
-Vari pakustināt? -Salauzi tētim kāju!
Beidz klaigāt kā sīka kuce. Man viss būs labi.
Mamma teica: beidz mani saukt par sīko kuci.
Saukšu tevi, kā gribu.
Mums jābrauc. Tūlīt pat.
-Jums viņš jāaizved uz slimnīcu. -Nevaram braukt uz slimnīcu.
Es varu jums atnest ēdienu, jūs nevarat aizvest tēti uz slimnīcu?
-Kur ir tuvākā slimnīca? -Mums nav tam laika.
-Vari nomierināties? -Nerunā tā ar mani.
Runāšu ar tevi, kā gribu.
Jūs abi kā es ar manu kuci.
Nesauc manu mammu par kuci!
Es nerunāju par tavu mammu.
Nāc, aizvedīsim tevi uz slimnīcu.
Man ir daudz brūšu. Tava mamma nav vienīgā.
Sasodīts!
Kustini resno dupsi. Nāc.
Velns.
-Sēdēsi te? -Ak dievs.
-Puis, viss kārtībā. -Sasodīts.
Nē, izbaudi.
Esi man piegriezies.
Nolādēts.
Velns.
Nolādēts, mans celis!
-Es atbalstu to, ko darāt. -Ko tu ar to domā?
Nogalināt visus netīros kruķus.
Jānovāc visi tādi maitasgabali.
-Mēs to nedarām. -Es redzēju ierakstu, skaidrs?
Ja kruķis izšautu uz manu kuci, es arī šo nogalinātu.
Kruķu slepkavas! Kruķu slepkavas!
Aizver žaunas, vecīt.
Vai jūs esat jaunās "Melnās panteras"?
Vai tā ir?
Nē.
-Jūs atriebjat. -Ko?
To melno, ko viņš nogalināja pirms diviem gadiem.
Ko?
Kāds čalis veda savu meitu uz skolu, neko sliktu nedarīja,
un tas kruķis bez iemesla viņu nogalināja.
-Tu par to zināji? -Protams, ka ne.
Ei. Ei.
Ei, slimnīca ir pa kreisi.
Piestāj. Piestāj.
Labi, esam klāt.
Palīdzēsiet man viņu ievest?
Nē. Nē, nē.
Te noteikti visās malās ir kameras.
Aiziet. Aiziet.
Nāc, puis.
Piedod, vecais.
"Varu tautai."
Nāc, tēt.
Es tevi turu. Turu.
Cik tam video ir skatījumu?
100 000.
Velns.
Nez cik drīz virs mums jau lidos helikopters?
Es nezinu.
Saki man, ka nedirsināji to kruķi speciāli.
Protams, ka ne.
Es tevi nepazīstu. Tu varētu būt traka.
Tam būtu jābūt grēkam - saukt melno sievieti par traku.
Tu domā, ka Dievs ir melnā sieviete?
Es neticu Dievam.
Kungs, apžēlojies!
-Atkal tukša bāka. -Velns.
Sāc taču pievērst tam uzmanību!
-Kāpēc tu to nedari? -Tu esi pie stūres.
Nebūtu gudri iet iekšā benzīntankā.
Nekā baisa. Es jau teicu, ko darīt.
Tāpēc, ka tev nav tas jādara.
Tu to vari. Es tev ticu.
Nemeties man par aizbildni.
Es to nedaru.
Re, kur ir viens.
Pilsētas dome un mērs sāk rīkoties.
Viņi jau nedēļām mēģina pieņemt lēmumu.
Nu viņi izstrādājuši likumkrājuma pēdējo versiju,
par kuru varētu balsot jau nākamajā domes sēdē.
-Tagad jaunākās ziņas no Ohaio. -Saglabā mieru.
Klīvlendas policija meklē divus aizdomās turamos -
afroamerikāņu vīrieti un sievieti,
kuri pēc strīda ceļa malā nošāvuši policistu.
Vēlāk publicēts videoreģistratora nofilmētais...
Velns. Velns.
Man, lūdzu, par 40 dolāriem 9. sūknī.
Vai tā ir "Glock" pistole?
Jā.
Drīkstu paturēt?
Nē, nedrīksti.
Samaksāšu par tavu degvielu, ja ļausi paturēt.
Te nav gadatirgus...
Ja nedosi paturēt, vari braukt laupīt uz citu benzīntanku.
Es varētu tevi nogalināt.
Tu man neizskaties pēc slepkavas.
Kāpēc nāvējoša ieroča turēšana man liek justies tik dzīvam?
Velns, ko tu dari?
Ko tu dari?
Es tik tevi čakarēju, vecīt.
POLICISTA SLEPKAVU MEDĪBAS
Velns, ko tu klauvē kā policija?
Ja nebūtu aizmetusi mūsu telefonus, varētu piezvanīt.
Ja nebūtu aizmetusi, policija jau mūs būtu noķērusi.
Nav ko iebilst.
-Ko vēlies? -Vai te ir mans tēvocis?
-Kas ir tavs tēvocis? -Kuce, nespēlējies ar mani!
Viņš ir dziļumā.
Vai tik tie nav melnie Bonija un Klaids.
Nezinu, ko saka ziņās, bet tā nav taisnība.
Esat izsalkuši?
Jā.
Es vienmēr cerēju, ka tev izdosies nodzīvot nesašautai.
Kas tevi pārsēja?
Viņa pati.
Nav diez cik labi.
Kāds ir jūsu plāns?
Mums jāizdomā.
Jums tas jāizdomā labi ātri.
Policija ir kā vergu ķērēji.
Uzož bēgli kilometriem tālu.
Es to zinu.
Kā jūs aizbēgsiet no policijas?
Mums nav jāaizbēg.
Jāpanāk, ka viņi nezina, kur esam.
Tas nav grūti. Kruķi ir dumji kā aitas.
Ne visi.
Viņa tā saka tāpēc, ka agrāk drāzās ar vienu.
Neesi greizsirdīgs.
Es ne uz vienu neesmu greizsirdīgs.
Citi ir greizsirdīgi uz mani.
Mums vajadzētu brīdi palikt te.
Nekā nebija.
Specvienība noteikti jau ceļā.
Man nevajag, lai tie būdas maitasgabali izošņā manas mantas.
Tad ko lai mēs darām?
Es nezinu.
Ļausi, lai mūs nogalina?
Tādu risku uzņēmāties.
Ej dirst, Ērl.
Cik ilgi jums jāpaliek?
Vienu vai divas naktis.
Tad cik?
Divas naktis.
Labi.
-Mums vajag skaidru naudu. -Cik?
Lai mums pietiktu dažām dienām.
Ko vēl?
Vienu no tavām mašīnām.
Sapņo vien.
Viņš mašīnas mīl vairāk par mums.
Man te nestāv liekas mašīnas.
Un zilā "Catalina"?
Dieviete, aizveries.
Un tā ir tirkīzkrāsas.
Nu gan mēs nemaz neizcelsimies, braukdami ar tirkīza "Catalina".
Tur tā sāls. Slēpsimies visu acu priekšā.
Vai piekrīti maniem noteikumiem?
Es tev nedošu nekādu mašīnu.
Tu man esi parādā.
Labi.
Atnes mašīnas atslēgas.
Apsēdies.
Jums jāizdomā, ko darīsiet, kad aizbrauksiet no šejienes.
Izdomāsim.
Jaunekli?
Viņa runā par jums abiem?
Nē.
Tieši tā izskatās.
Nevajag.
Es tik mēģinu saprast viņa domu gājienu.
Ja jautā manas domas, viņš šķiet...
nedaudz atpalicis.
Domāju, mums jābrauc uz Kubu.
To es saprotu.
Vai turp nedevās...
Asata Šakūra, kad bija nogalinājusi to policistu?
Tā runā, ka nogalinājusi.
Jābrauc, līdz nonāksim Maiami. Un tad...
Mēs stāvēsim milzu ūdens klajuma malā.
Kā mēs to šķērsosim?
Es vēl nezinu.
Protams, ka nezini.
Tev ir labāka doma?
-Kur tu ej? -Apgulties.
Esmu pārgurusi.
Nebrauksiet nekur, kamēr nenoskūsiet matus.
Mēs to nedarīsim.
Staigāsiet apkārt tādā paskatā kā tajā video?
Tu man neskūsi matus.
Labi. Tava izvēle.
Tu esi sieviete.
Sievietēm ir tiesības izvēlēties.
Bet tev nav ko iebilst.
Izmanto viņam lēto skuvekli.
Tas ir pilnīgs sviests.
Tā notiek, kad bēg no likuma.
Nezināju, ka Ērls ir tēvocis.
Mēs neesam tuvi.
Kam viņš ir rados? Tavai mātei vai tēvam?
Manai mātei.
Mēs ar viņu arī nebijām tuvas.
Nolādēts. Un kurš tev ir tuvs?
Tev ir tuva tava ģimene?
Jā.
Viņiem vienalga, kā pelnu naudu, ja vien esmu laimīga.
Tu esi laimīga?
Dažreiz.
Kas tevi dara laimīgu?
Uzsvārči smalkās viesnīcās,
laba mežģīņu parūka
un kad tavs tēvocis man noskūpsta pieri.
Kas ir?
Nekas.
Esmu pārsteigta, cik viņa dzīvē daudz mīlestības.
Viņš ne vienmēr to ir pelnījis.
Viņam vajag, lai mēs viņu pielūdzam.
Laukā viņš nav nekas.
Bet šeit viņš ir karalis.
Tev patīk?
Es vēl nezinu.
Tev tas patīk.
Aizveries.
Visā valstī sākusies tvarstīšana, pēc tam kad tika nošauts policists,
kurš vakar vakarā Klīvlendā Ohaio apturēja kādu mašīnu.
Izmeklētāji meklē divus aizdomās turamos,
afroamerikāņu vīrieti un sievieti,
kuri esot policistu nogalinājuši.
Policija saka: viņi no notikuma vietas aizbēguši baltā "Honda Accord"
un esot bruņoti un bīstami.
Reģistratora nofilmētās šaušanas video ievietots sociālajos medijos un ziņu lapās
ar mērķi atrast aizdomās turamos.
Šī slepkavība pievērsusi nācijas uzmanību un iezīmējusi rasu atšķirības...
Es zinu, ka nozagi manu gredzentiņu.
Lai būtu.
Tūkstošiem cilvēku izgājuši manifestācijā aizdomās turamo atbalstam...
To gredzenu man uzdāvināja tētis.
Te visiem nospļauties par to štrunta gredzenu.
...informācija par aizdomās turamajiem, lūdzu, zvaniet mums...
Tā ir tava problēma.
Tev par visu nospļauties.
Tā ir mana problēma?
Jā.
Tā ir tava problēma.
Tu esi mana problēma.
Kuce, atdod manu gredzenu!
Gribi, lai sapsihojos? Esmu psiha! Es tevi samalšu miltos.
Es sēžu un nevienu netraucēju...
Viss, atdod manu gredzenu.
-Ne sūda! -Velns!
Man līdz kaklam tas, ka pieliec man roku!
Es pārāk daudz paciešu...
Sākas.
Kuce, atdod manu sūda gredzenu!
-Zini ko? -Gribi, lai parunāju ar viņu?
Izrādi mani cieņu!
Pie velna, es pieprasu cieņu!
Mēs neturpināsim, jo tu, Ērl, jau zini...
Lūdzu, nevajag.
Viņš agrāk tāds nebija.
Irāka viņu sačakarēja.
Es negribu tajā iesaistīties.
Brauksim no paša rīta prom.
-Tev viss labi? -Jā.
Kā tas ir iespējams?
Tu vakar atņēmi cilvēkam dzīvību.
Laikam...
esmu pieradis teikt, ka viss ir labi, lai gan nav.
Es zinu to sajūtu.
Ja nu Dievs gribēja, lai es mirstu, bet es izjaucu viņa plānu?
Nedomāju, ka viņš to gribēja.
Kā tu zini?
Es domāju...
Domāju, ka tev lemts būt te.
Es pieņemšu lēmumu par mums abiem.
Mēs brauksim uz Kubu.
Par mums abiem?
Nevaram rīt braukt, ja nezinām, kurp.
Un tas milzu ūdens klajums?
Kaut ko izdomāsim.
Man ir bail.
Nekas.
Es būšu drosmīgs par mums abiem.
Klau,
kāpēc tēvocis tev ir parādā?
-Es reiz viņu dabūju laukā no cietuma. -Par ko?
-Viņš kādu nogalināja. -Nolādēts. Ko?
Manu māti.
Es berzēju tavu galvu veiksmei.
Es neticu veiksmei.
Domāju, viss ir iepriekšnolemts.
Velns, kas tevi izsauca?
Atbraucu pārbaudīt, vai viss kārtībā.
-Tu arvien ar viņu drāzies? -Nē.
-Tad ko viņš te dara? -Es viņam nezvanīju.
Velns, kāpēc esi te?
Kaimiņš dzirdēja kņadu un satraucās.
Velns. Policija.
Zemē. Zemē.
Neuztraucies.
Es labi rūpējos par savu īpašumu.
-Tiešām? -Jā.
Viņa piesaista klientus.
Tev ir jauns vāģis?
Es nezinu, kam ir tas sūda vāģis.
Drīkstu ienākt?
Bez kratīšanas ordera ne.
Sadabū papīru.
Es tevi izvadāšu ekskursijā.
Domāju, atgriezīšos ar to orderi.
Noteikti izmanto lielus burtus.
Es ne sūda neredzu.
Turi savas rokas tālāk no citiem, Ērl.
Es tevi vispār šurp nesaucu.
Aizver vārtus.
Zini, ka man viendien viņš būs jānogalina?
Jums jālasās prom.
Sasodīts.
Skapī ir drēbes.
Sasodīts.
Paņem.
Vajadzētu pietikt degvielai teju visam ceļam.
Vīrietis tajā adresē parūpēsies par jums.
Sieva nav diez ko, bet viņš ir uzticams.
"Džonijs Šeperds"? Kas viņš ir?
Mēs kopā dienējām.
Es reiz izglābu viņa dzīvību.
Viņš jūs gaidīs.
Viņa draugam ir lidmašīna, lai jūs pārvestu pāri ūdens klajumam.
Paldies, tēvoci Ērl.
Es neesmu tavs tēvocis.
-Sargi sevi. -Tu arī.
Parūpējies par viņu.
Mīlu tevi, mazulīt.
Es arī tevi mīlu.
Te ir skaisti.
Vai tiešām?
Es tikai mēģinu uzturēt sarunu.
Es tikai esmu atklāta.
Vai visu laiku jābūt atklātai?
Gribi, lai es klusēju?
Es tā neteicu.
Ko tu dari?
Mēģināšu nedaudz pagulēt.
Ko tu dari?
Tu esi traks?
Dzirdēju, ka spēlē grupa. Gribēju apskatīties, kur.
Mums jābrauc tālāk.
Es zinu. Bet es esmu pārguris.
Turklāt tu nosnaudies, kamēr es paliku nomodā.
Labi. Es braukšu.
Kad esi dzirdējusi mūziku dzīvajā?
Es nezinu.
Esam pāris stundu no Džordžijas.
Mums ir laiks.
Tu nāktu ar mani uz otro randiņu?
-Nē. -Nolādēts.
Vaina nav tevī. Man patīk būt vienai.
Es saprotu.
Kas notiktu otrajā randiņā?
Es tev neteikšu.
Beidz. Nevajag tā.
Nē. Tev bija jāsaka "jā".
Nu labi. Es iešu.
Nu par vēlu.
Man ir tiesības mainīt domas.
Labi, oficiāli saku "jā" otrajam randiņam.
Ko mēs darīsim?
Es vedīšu tevi dejot. Ejam.
Varam dejot tad, kad aizbrauksim galā?
Drošības dēļ.
Man apnicis uzmanīties.
Gribi riskēt tikt pieķerts, lai mēs varētu dejot?
Tieši tā.
Viena deja, un braucam. Apsolu.
Izmaksāšu tev dzērienu.
Jā. Nāc.
Ir labi?
Ejam. Mums jāpasteidzas.
Kāpēc esi tik stresaina?
Es uztraucos.
Te neviens par mums nedomā.
Skaties, kur liec rokas.
Neesi man parādā dzērienu?
Ko tu vēlies?
Burbonu. Dārgu.
Sveiks, smukulīt.
Sveika.
Ko ieliet?
Burbonu.
Es nedzeru.
Varbūt vajadzētu sākt.
Šīs uz mūsu rēķina.
Paldies.
Neuztraucies. Te jūs esat drošībā.
...tagad to dara reizi nedēļā.
-Labi. -Jā. Reizi nedēļā.
Bārmene mani atpazina.
Sasodīts.
Mums jābrauc.
Domāju, būs labi.
Es nezinu.
Uzticies man.
Ko tu vēlies?
Puisi, kurš atklātu man pašai sevi.
Lai viņš mani mīlētu tik dziļi, ka es nebaidītos atklāt savu neglīto pusi.
Lai viņš parādītu manas rētas, par kurām es nezināju.
Bet es negribu, lai viņš tās sadziedē.
Es gribu, lai viņš tur manu roku, kamēr pati tās dziedēju.
Un gribu, lai viņš ciena to atstātās pēdas.
Mums jābrauc.
Ko tu vēlies?
Lai gatava iet uz visu banku.
Ak dievs.
Ko tas vispār nozīmē?
Man vajag tādu, kas mani mīlēs vienmēr,
lai kas arī notiktu.
Kas turēs manu roku un nekad nelaidīs vaļā.
Bet viņai jābūt īpašai.
Jo viņa būs mans mantojums.
Kā tu to domā?
Es neatstāšu pasaulē neko paliekošu.
Man vajag tikai, lai mana mīļotā mani atceras ar siltām jūtām.
Tievais Luters vai resnais?
Tievais Luters.
-Velns. -Kas ir?
Neuzticos tiem, kam patīk tievais Luters.
Tievais Luters bija superīgs.
Vairāk enerģijas. Labāk dziedāja. Un viņam derēja drēbes.
Tu esi traka pēc velna.
Resnais Luters bija klase.
Kurš vēl izskatītos labi ar spīdīgiem ilgviļņiem
un trīsdaļīgā uzvalkā?
Neviens.
Ko tu dari? Tu teici - vairs nestāsimies.
Es pārdomāju.
Kā tas ir? Mums jābrauc.
Atslābsti.
Ei. Viņš satrūksies un iespers tev pa seju.
Viņi nav mežonīgi.
Kā tu zini?
Tēvocis mani bērnībā veda jāt.
Tiešām?
Viņš teica: baltais vīrietis visvairāk baidās no melnā vīrieša zirgā.
Kāpēc?
Tad uz viņu jāskatās uz augšu.
Neesmu sēdējis zirga mugurā.
Tev kaut kad jāpamēģina.
Varbūt man to izdarīt tūlīt?
Pamēģināsi, kad mums būs vairāk laika.
-Es tevi aizvedīšu. -Kurp?
Es nezinu.
Ja nu mums šis neizdosies?
-Izdosies. -Tu to nezini.
Es kāpšu zirgā.
Nāc.
-Gatava? -Jā.
Kāp no šīs puses.
-Jā? -Jā. Varēsi?
Ļoti labi.
Jā.
Labi. Pagaidi.
Turies?
Jauki, vai ne?
Jā.
Ei!
-Sasodīts. -Ko jūs darāt?
-Braucam. -Prom no mana īpašuma!
Brauc, brauc!
Velns ar ārā.
Nolādēts.
Redzēju kaut kur atpakaļ autodarbnīcu.
Tas bija tālu atpakaļ.
Bet mums jāsalabo mašīna.
Labi, kāp mašīnā. Es stumšu.
Radiators pagalam.
Ūdens sūknis arī.
Neizklausās labi.
Varu līdz rītdienai sataisīt par diviem tūkstošiem.
-Diviem tūkstošiem? -Mums vajag šodien.
Jūs steidzaties?
Jā, mēs braucam apciemot ģimeni.
Kas tur tik steidzams?
Varētu salabot līdz vakaram.
-Bet tas būs dārgāk. -Par cik?
Vēl 500.
Panāc.
Tā ir visa mūsu nauda.
Kādi ir varianti?
Man nav laika.
Labosim vai ne?
Lūdzu. Vairāk mums nav.
Pēc iespējas ātrāk vajag to salabotu.
Es strādāju tik ātri, cik vien varu.
Drīkstu aiziet uz tualeti?
Jā. Tur, iekšā.
Hallo?
Tēt?
Puis, tev viss kārtībā?
Jā, viss ir labi.
Tas neizskatās pēc tevis.
Es zinu.
Gribu, lai zini - man viss ir labi...
un es tevi mīlu.
Es arī tevi mīlu, dēls.
Mēs mēģinām nokļūt...
Kāpēc jūs tā darījāt?
Ejiet laukā no manas mājas.
Es jūs apcietinu par palīdzību noziedzniekam.
Dariet, kas jums jādara.
Mēs viņu atradīsim.
Jā, bet ne ar manu palīdzību.
Ko tagad darīsiet?
Nolādēts!
Jūs man krītat uz nerviem.
Varbūt izejiet pastaigāties?
Mēs jūs neatstāsim ar šo mašīnu.
Neviens negrib nozagt jūsu mašīnu.
Es gribu būt droša.
Jums ir lielākas problēmas nekā es.
Zināt, kas mēs esam?
Esmu vecs, bet ne akls.
Tad kāpēc neiedevāt atlaidi?
Tāpēc, ka pretēji pārējiem muļķa nēģeriem
es neatbalstu jūsu izdarīto.
Mums nebija izvēles.
Tam nav nozīmes.
Devāt viņiem iemeslu mūs galināt.
Viņš šāva uz mani.
Devāt viņam iemeslu.
-Jūs tur nebijāt. -Nē, nebiju.
Ja būtu bijis, būtu paņēmis soda kvīti un braucis prom.
Varat vairāk strādāt un mazāk runāt?
Varētu strādāt daudz ātrāk, ja jūs liktu mani mierā.
Es jūs neatstāšu ar šo mašīnu.
Nolādēts. Pilnīgs murgs.
Un ja es iedotu kaut ko ķīlā?
Negribu mājas atslēgas vai vadītāja apliecību,
jo to visu var dabūt jaunu.
Dēls.
Jā, ser?
Aizvedīsi šos jaukos ļaudis pastaigā?
Jā.
Jā, ser.
Nodarbini viņus, līdz pabeigšu mašīnu.
Turieties prom no ielām.
-Es esmu... -Es zinu, kas jūs esat.
Kā tevi sauc?
Visi mani sauc par Junioru.
Sveiks.
Gods jūs satikt.
Rīt iešu uz protesta demonstrāciju.
Kam tā?
Jūsu atbalstam.
Nespēju noticēt, ka esat te.
Skatījos jūs televīzijā, un tad...
Nu jūs ejat man blakus.
Pilnīgs vājprāts.
Ļoti ceru, ka jums izdosies.
Jā, es arī.
Bet ziniet - pat ja ne, būs labi.
Kā tā?
Tad jūs kļūsiet nemirstīgi.
Man patīk.
Es labāk dzīvotu.
Es arī gribu būt nemirstīgs.
Tu esi par jaunu, lai par to uztrauktos.
Nē, neesmu.
Varu nomirt kaut šodien.
Tā nerunā.
Gribu, lai cilvēki zina, ka es te biju.
Ja vien tava ģimene zina, ka esi te bijis,
tas vienīgais ir svarīgi.
Klau, Junior.
Vari mūs nofotografēt?
Jā.
Diez vai tā ir laba doma.
Beidz.
Gribu pierādījumu, ka esam te bijuši.
Te.
Neiebilsti, ja izmetīsim loku?
Vispār jau iebilstu.
Tev viss labi?
Ne gluži.
Kad biju jaunāka, mēs bijām tuvas.
Kad kļuvu vecāka, man radās sajūta,
ka viņu vairs nepazīstu.
Un viņa mani arī nepazina.
FILĪŠA DŽONSONE MĪĻOTĀ MĀTE UN MEITA
Mēs varējām mēnešiem nerunāt.
Un, kad sarunājāmies, man riebās.
Man nebija viņai ko teikt.
Viņa tik ļoti gribēja attiecības.
Bet man bija vienalga.
Man viņu vairs nevajadzēja.
Mana vecmāmiņa atstāja māju viņiem abiem.
Mamma gribēja to pārdot.
Mans tēvocis gribēja tajā dzīvot.
Tipisks ģimenes sviests.
Vienu vakaru viņi augšstāvā strīdējās.
Viņš bija ļoti piedzēries.
Viņš pagrūda viņu.
Viņa nokrita veselu kāpņu posmu, sašķaidīja galvaskausu.
Viņa tik ātri noasiņoja,
ka, atbraucot ātrajiem, jau bija mirusi.
Es nupat biju nolikusi advokāta eksāmenu.
Ļoti gribēju izmēģināt pirmo lietu.
Nemūžam nedomāju, ka tā būs tas.
Kā varēji aizstāvēt cilvēku, kas nogalināja tavu māti?
Zināju, ka tas bija negadījums.
Esi dusmīga, ka viņš ir dzīvs, bet viņa nav?
Visu laiku.
Ļaujiet viņiem iet! Ļaujiet viņiem iet!
Beidziet mūs šaut! Beidziet mūs šaut!
Vairs nevienu!
Ļaujiet viņiem iet! Ļaujiet viņiem iet!
Atpakaļ.
Ej atpakaļ. Lūdzu. Atpakaļ.
Beidziet mūs galināt! Beidziet mūs galināt!
Beidz pretoties!
NEŠAUJIET
Aiziet! Uz priekšu!
Esmu gatavs.
Nošauj mani! Aiziet!
Šauj mani nost!
Ej prom no šejienes.
Ja neiesi prom, es tevi apcietināšu, dēls.
Es neesmu tavs dēls.
Kā tevi sauc, puis?
Es tev neteikšu.
Negribu tev nodarīt pāri.
Tikai atbrīvot ielas, darīt savu darbu.
Tu nedrīksti te atrasties.
Labi, ko tu darīsi? Nošausi mani?
Nošausi, ja es neiešu prom?
Nē, bet es tevi apcietināšu.
Paklau, es tevi lūdzu. Ej mājās, labi?
Ko tu...
Un tika nogalināts jauns puisis.
Viņa tēvs pateica, ka labojis jūsu mašīnu.
Kā tā - nogalināts?
Viņš iešāva sejā policistam.
Nupat bijām kopā ar viņu.
Jūs pazināt to puiku?
Pavadījām ar viņu laiciņu, bet...
Vai likāt viņam to darīt?
Esat traka?
Mēs nemūžam tā nedarītu.
Jūsu dēļ bērni domā, ka drīkst nogalināt policistus.
Un kruķi drīkst nogalināt mūs?
Mēs to negribējām.
Laukā notiek karš, un tu ļauj tam ienākt mūsu mājā?
Viņi to nesāka.
Lai līdz rītam viņi būtu prom.
Varam doties prom tūlīt.
Ei. Ei.
Neļaujiet lepnībai jūs nogalināt.
Es te nepalikšu.
Man te visur ir slēptuves.
Pat ja kruķi atnāks, viņi jūs neatradīs.
Šī ir droša vieta.
Vai ne?
Esat izsalkuši?
Beidziet.
Par jums izsludināta atlīdzība.
Cik esam vērti?
250 tūkstošus.
-Kopā? -Katrs.
Tas nav daudz.
Pietiktu mājas kredīta atmaksai.
Ziņosiet par mums?
Nē.
Ērls teica, ka jums vajag lidmašīnu.
Jā.
Es pazīstu kādu puisi Floridā.
Es jau viņam zvanīju.
Tā ir viņa adrese un norādījumi, kā atrast viņa māju.
Ja pazaudēsiet, būsiet dimbā.
Ēdam, pirms viss atdzisis.
Es noskaitīšu lūgšanu.
Drīkstu es?
Protams.
Es gribētu sākt ar pateicību Dievam, ka varu elpot.
Esmu pateicīga, ka mums šonakt ir kur gulēt,
ir ēdiens, ko likt vēderā.
Paldies, ka atvedi mūs tik tālu.
Paldies par šo ceļojumu...
lai kā tas beigtos.
Āmen.
-Āmen. -Āmen.
Ātri ejiet augšā!
-Kas notiek? -Ejiet.
Palieniet zem gultas mūsu istabā.
Pa aizmugures kāpnēm.
Tas nav šeit.
Policija!
-Rokas uz galda! -Te.
Sakiet, kur viņi ir!
Dzīvojamajā istabā tīrs!
Varu kā palīdzēt?
Rokas uz galda! Pasakiet, kur viņi ir.
Augšā.
Kas ir "viņi"?
Ejiet, ejiet.
Labajā pusē tīrs.
Skapī tīrs.
Tīrs!
Kaut kas neparasts? Kaut kas dīvains?
Pateiksiet, kurp devās, būsiet brīvi.
Varēsiet izbaudīt atlikušo vakaru.
Kā varu pateikt, kurp viņi devās, ja viņi te nav bijuši?
Tad no kurienes smalkā mašīna?
Cilvēki te visu laiku novieto mašīnas.
Jūs izskatāties daudz gudrāka par vīru.
Gribat pateikt, kurp viņi devās?
Seržant.
Kādā brīdī būs jāiet prom.
Negribu uzskriet šiem virsū.
Mašīnas aizbrauca pirms vairākām stundām.
Noteikti atstāja kādus, kas novēro māju.
Vari palikt te un nomirt badā, ja gribi.
Bet es, sasodīts, iešu prom.
Viņiem jābūt mājas priekšā.
Mums jālec.
Tas ir par augstu.
Kad pieskaries zemei, ieliec ceļus, skaidrs?
Ieliec ceļus un velies.
Tās nav ugunsgrēka apmācības.
Labi. Pagaidi.
Uzmanīgi.
Labi.
Velns.
Viss labi?
Mums jākustas. Mums jākustas.
Man tevi jāpieceļ augšā.
Labi? Es tevi piecelšu.
Balsties uz manis. Balsties uz manis.
Paliec te. Apskatīšu mājas priekšu.
Labi?
Apsēdies te. Apsēdies.
Apsēdies. Apsēdies.
Es zinu, kā to darīt. Bet apsoli nekliegt.
Spēsi?
Es tev ticu.
Domāju, mājas priekšā ir kruķi. Ja viņi tevi izdzirdēs, mums būs beigas.
Es zinu, cik tu esi stipra.
Tu to vari. Jā?
Iedod savu jaku.
Lūdzu. Paņem. Labi.
Nu tā. Labi.
Labi.
Viens...
Divi...
Viss labi. Viss labi.
Tu dzirdēji?
Ko tad?
Izklausās, ka kāds raud.
Nē. Tās ir dabas skaņas.
Pilsētas puikas nav pie tām pieraduši.
Nesauc mani par puiku. Neesmu nekāds puika.
Tu zini, ko es domāju.
Un es arī zinu atšķirību starp cilvēku un dzīvnieku.
Tad aizej apgaitā.
Piesargies, kā tu ar mani runā.
Cik te viens jūtīgs.
Man jāatrod skrūvgriezis.
Proti iedarbināt bez atslēgas?
Agrāk pratu. Vecākais brālis vienvasar iemācīja.
Instrumentu kaste.
Mēs nozagām vienīgi tēta mašīnu.
Vajadzēja būt gudrākam un neatstāt "Acura" mums pa rokai.
Nolādēts. Velns.
Kā lai tiekam laukā?
Kas tas bija?
Pāris briedīšu ieķērušies zaros.
Atbrīvoju.
Es tev teicu.
Ei, ko tu dari?
Esi traka? Lien atpakaļ mašīnā.
Velns.
Centies nomirt?
Nē. Es vienmēr esmu gribējusi tā izdarīt.
Nedari tā, kamēr es braucu, labi?
-Tev būtu jāpamēģina. -Nē, būs labi.
Apstājies.
Nu taču. Apstājies.
Apstājies.
Ja es to izdarīšu, ļausi atlikušo ceļu nobraukt mierīgi?
Zvēru pie Dieva.
Zvēri pie kaut kā, kam tu tici.
Nu labi.
Zvērēšu pie tavas dzīvības.
Nu velns.
Sasodīts.
-Sasodīts! -Sasodīts!
Velns. Lienu atpakaļ.
Nē, nē. Tev sanāks. Viss labi.
Es braukšu lēnām.
Esi drošs, ka šī ir īstā vieta?
Kāpsi, lūdzu, mašīnā, pirms esi sašauts?
Te neviena nav.
Cerēju, ka piebrauksim pie mājas un varēsim pagulēt.
-Te nav mājas. -Es redzu.
Viņi mūs atradīs.
Nē, neatradīs.
Varbūt ej aizmugurē un paguli?
Es pasēdēšu šeit.
Parūpēšos, lai mūs nenogalina.
Paņem šo.
Paldies.
Es nevaru pagulēt.
-Gribi, lai ieslēdzu radio? -Nē.
Gribu, lai tu pastāsti kaut ko.
Ko?
Vienalga. Nav svarīgi.
Kad es biju mazs, es jautāju mammai, kā rodas bērni.
Pateica, ka esmu par jaunu, nav jāzina.
Tad es jautāju tētim.
Un viņš teica:
"Bērni ir divu cilvēku produkts, kuriem vienam no otra kaut ko vajadzēja."
Tad es teicu: "Ko vajadzēja?"
Viņš teica: "Varbūt viņi gribēja justies ieraudzīti.
Varbūt viņi gribēja justies mīlēti.
Varbūt viņi gribēja justies cilvēki."
Un pēc tam?
Tad es jautāju vecmāmiņai.
Viņa teica - bērnus dāvā Dievs.
Tā viņš parūpējas, ka neviens nekad nenomirst.
Es atceros, viņa teica:
"Mēs atdzimstam caur saviem bērniem."
Tad es aizgāju pie vecākā brāļa un pajautāju viņam.
Un viņš teica:
"Neviens to nezina.
Viņi vienkārši piedzimst. Viss.
Liec mani mierā."
Arī tā atbilde mani neapmierināja, bet...
beidzās ģimenes locekļi, kam jautāt.
Viņam bija pēdējais vārds.
Tad kuram bija taisnība?
Nevienam.
Bērni rodas no mīlēšanās.
Skaidri un gaiši.
Ko jūs tādi nobijušies?
Tu mērķē man sejā ar šauteni.
Vecīt, es tevi dirsinu.
Nāciet.
Tu pazīsti Šeperdus?
Tā ir gan.
Nāc, vecīt. Ejam.
Kā lai zinām, ka tu nemelo?
Nevarat zināt.
Tad kāpēc lai ietu tev līdzi?
Kāda vēl jums ir iespēja?
Kā tu pazīsti Šeperdus?
Jau sen pazīstu.
Cik sen?
Nolādēts, vecīt. Ko tu mani izprašņā?
Es mēģinu jums izlīdzēt.
Viņi teica, tev ir lidmašīna.
Par to viņi sameloja.
Ja tev nav lidmašīnas, neiesim līdzi.
Klau, vecīt. Man nav tādas naudas.
Bet man ir draugs, kuram ir.
Viņš ir naudasmaiss. Aizvedīs jūs, kurp gribat.
Kad aizbrauksim uz manu treileru, es viņam piezvanīšu.
Kāpēc nevari tagad piezvanīt?
Tāpēc, ka man nav līdzi telefons. Nolādēts.
Tā, vai nu nāciet man līdzi,
vai palieciet kā muļķi šeit un gaidiet policiju.
Jā, labi. Protams.
Skaidrs, sapratu.
Jā, protams. Tiksimies.
Rīt no rīta lidmašīna būs gatavībā.
Mēs nevaram gaidīt līdz rītam. Jābrauc tagad.
Nolādēts. Jūs gan esat īsti šefiņi.
Atzvani viņam.
Labi, vecīt. Nomierinies.
Piedod, brāl. Viņi ir ķerti.
Viņi saka, ka viņiem jābrauc šodien.
Tā es viņiem teicu.
Labi.
Kā tad.
-Pateica, ka varat pēc stundas satikties. -Forši.
Ei. Velns, ko jūs darāt?
Tas ir stundas attālumā. Jābrauc.
Gribat ievilkt dūmu?
Es nesmēķēju.
Tiešām?
Un tu, māšel?
Būs labi.
Sasodīts.
Jūsu vietā es tagad smēķētu kā traks.
Tāpēc es visu laiku smēķēju. Man ir baisa paranoja.
Man vienmēr šķiet, ka kāds grib mani nogalināt.
Piemēram, kurš?
Sasodīts. Policija, nēģeri, visi.
Tā nevar dzīvot.
Ko lai dara?
Jā.
Ei, man prieks, ka jūs satiku.
Mums arī, vecīt.
Jā...
Jūs devāt nēģeriem kaut ko, kam ticēt.
Mums tiešām to vajadzēja.
Iedod ievilkt dūmu.
Es zināju, ka gribi uzsmēķēt.
Jā.
Jā. Dzīvo ar pilnu krūti, māšel.
Tur ir tas čoms.
Paldies.
Stāvēt! Jūs tiekat apcietināti!
Ātri gulieties zemē!
Es neatkārtošu!
Gulieties zemē!
Es nekad nelaidīšu vaļā tavu roku.
Zemē!
Ja man būtu bijusi iespēja...
es būtu skūpstījis visas tavas rētas.
Es zinu, ka būtu.
Jūs tiekat apcietināti!
Gulieties zemē!
Es neatkārtošu!
Ātri gulieties zemē!
Jūs tiekat apcietināti!
Drīkstu būt tavs mantojums?
Tu jau esi.
Nešaut!
Atlikt!
Rokas redzamā vietā!
Parādi rokas!
Paej nost no meitenes!
Tūlīt pat zemē! Zemē!
Parādi rokas!
Nē! Nedari to!
Noliec meiteni zemē!
Apstājies tur!
Tu mani dzirdi?
Vairs ne soli!
Vēl solis, un mēs šausim!
Šodien Monro apgabala policija nošāvusi Andželu Džonsoni un Ernestu Hainsu.
Divi aizdomās turamie kļuvuši bēdīgi slaveni,
jo spēja aizbēgt no policijas un šķērsot štatu robežas,
pēc tam, kad Klīvlendā Ohaio bija nogalinājuši policistu Rīdu.
Monro apgabala policija publicējusi paziņojumu,
ka cerēja apcietināt aizdomās turamos, lai viņi varētu aizstāvēties tiesā.
Bet viņi bija spiesti atklāt uguni,
jo aizdomās turamie bija bruņoti un tika uzskatīti par bīstamiem.
Tās bija traģiskas beigas sešas dienas ilgajai tvarstīšanai valstī.
Pakaļdzīšanās sākās Ohaio un beidzās uz skrejceļa Floridā
dažus metrus no lidmašīnas, kam bija jābūt viņu pēdējam glābiņam.
Lai gan policija viņus meklēja par slepkavību,
simtiem tūkstoši cilvēku valstī viņus atbalstīja,
pulcējoties ielās, protestēdami pret policistu,
kurš pirms diviem gadiem nošāva neapbruņotu melno vīrieti
kādā citā starpgadījumā.
Džonsone un Hainss kļuvuši par sociālo mediju fenomenu,
pat izsaucot varmācību pret citu policistu.
Mašīnas videoreģistratora nofilmētais saista viņus ar policista nošaušanu.
Vērojams milzu atbalsts aizdomās turamajiem.
CELIETIES AUGŠĀ SPĒKĀ
TAISNĪGUMU ANDŽELAI DŽONSONEI UN ERNESTAM HAINSAM
Ja nu Dievs gribēja, lai es mirstu, bet es izjaucu viņa plānu?
Nedomāju, ka viņš to gribēja.
Kā tu zini?
Domāju, ka tev lemts būt te.
Paldies, ka atvedi mūs tik tālu.
Paldies par šo ceļojumu...
lai kā tas beigtos.
Tulkojusi Laura Hansone